Kaišiadorių kultūros centro
2023 m. lapkričio  mėnesio renginiai

	Data, laikas
	Renginys
	Vieta
	Atsakingas asmuo
	Aprašymas

	9 d.
18.00 val.
	Kino filmas ,,Šeima“
	Kaišiadorių kultūros centras
	Arnoldas Škimelis
	2019 m. trumpametražis filmas „Šeima“ festivaliuose „Kino pavasaris“ ir „Litauisches Kino Goes Berlin“ laimėjo žiūrovų simpatijų prizus.
Trumpai apie siužetą: Eimantas su Migle draugauja dar tik keletą mėnesių. Kadangi Miglės senelis kelių kambarių bute gyvena vienas, merginos tėvai nusprendžia, kad senelis galiausiai kraustysis gyventi pas juos. Norėdamas įtikti Miglei, Eimantas atvyksta padėti jos šeimai kartu iškraustyti senelį ir kartu susipažinti su tėvais. Tačiau ne visi šeimos nariai patenkinti Miglės vaikino buvimu...

	10 d.
18.00val.
	Mariaus Jampolskio ir Irūnos koncertas „Kai metai baigias“
	Kaišiadorių kultūros centras
	Arnoldas Škimelis
	Aktorius Marius Jampolskis ir Irūna pristato naują koncertinę programą „Kai metai baigias“. Tad jausmingai ir linksmai pradėsime išlydėti 2023 metus dar su krentančiais rudeniniais lapais.
Skambės naujausios ir pamėgtos dainos, įvilktos į teatralizuotus pasirodymus. Koncerto svečiai – artimiausi atlikėjų bičiuliai

	17 d. 
12.00 val.
	Kaišiadorių pensininkų klubo renginys
	Kaišiadorių kultūros centras
	Arnoldas Škimelis
	

	21 d.
14.00 val.
	Mono spektaklis paaugliams pagal dokumentinę LArs Noren pjesę „Lapkričio 20“



	Kaišiadorių kultūros centras, II a.
	Audrius Baniūnas
	„Lapkričio 20“ – tai dokumentinė, paskutinė švedų dramaturgo Larso Noreno pjesė. Autorius yra vienas garsiausių šiuolaikinių švedų rašytojų, dažnai lyginamas su Ingmaru Bergmanu ir Augustu Strinbergu. Jo kūrybinį palikimą sudaro apie šimtas penkiasdešimt teatro, radijo ir televizijos pjesių.
Lars Norén pjesė „Lapkričio 20“ sukurta pagal tikrą 2006 m. lapkričio 20-osios įvykį, kai į mažo Vokietijos Emsdetteno miestelio mokyklą 18-metis atsinešė ginklų. Eilinėje šeimoje užaugęs vaikinas anksčiau neišsiskyrė iš bendros mokyklos aplinkos, todėl padarytas nusikaltimas sukrėtė daugelį žmonių, ir visų žvilgsniai nukrypo į paprastą ramaus ir niekam nežinomo miestelio mokyklą. Scenos kūrinys narplioja, dėl kokių priežasčių žmonės peržengia visuomenėje įprastas ribas. Spektaklio režisierė Loreta Vaskova sako, kad „šiandien yra itin svarbu nenusisukti nuo sudėtingų temų, nes gyvename laikotarpiu, kai žmonės susiduria su situacijomis, kurios skatina beprasmybės jausmą. Todėl spektaklis suteikia galimybę saugioje teatro aplinkoje tyrinėti smurto, patyčių ir savanoriško pasitraukimo iš gyvenimo temas. Taip pat kelti klausimus ir svarstyti, kokią aplinką kuriame mokykloje ir kokius vaidmenis atliekame. Be to, paauglio monologas padeda atpažinti vadinamąjį tunelinį mąstymą ir sąmonės nuklydimus, kurie signalizuoja, jog verta mokėti kreiptis pagalbos.“
Spektaklio režisierė – L. Vaskova, aktorius – Šarūnas Januškevičius. Spektaklio trukmė 1 val. 15 min.
Bilieto kaina 3 eur.
Po spektaklio žiūrovai kviečiami į diskusiją, kurią padėjo paruošti profesionali psichologė.


	22 d.
valanda tikslinama
	Lietuvos aklųjų ir silpnaregių sąjungos Kaišiadorių rajono filialo renginys
	Kaišiadorių kultūros centras
	Arnoldas Škimelis
	
Renginys skirtas filialo 15-osioms metinėms

	22 d.
18.00 val.
	Kino filmas vaikams ,,Stebuklingoji boružėlė ir juodasis katinas“
	Kaišiadorių kultūros centras
	Arnoldas Škimelis
	Animacinis nuotykių filmas vaikams. Trumpas turinys: kai Paryžiui ima grasinti paslaptingas piktadarys Drugelis, kurio svajonė – pasėti chaosą ir užvaldyti pasaulį, neseniai superheroje tapusi Boružėlė supranta, kad jos pareiga – užkirsti kelią nusikaltėliui ir išgelbėti savo mylimą miestą.
Buružėlei į pagalbą netikėtai ateina dar vienas kaukėtas didvyris – Juodasis Katinas. Tačiau abiem herojams veikti kartu nėra taip paprasta, kaip gali atrodyti iš pirmo žvilgsnio. Visgi Stebuklingajai Boružėlei ir Juodajam Katinui reiks išmokti veikti vieningai, nes nors jie yra labai stiprūs po vieną, tik veikdami kartu gali nugalėti Drugelį.
Filmas dubliuotas lietuviškai.
Trukmė – 1 val.42 min.


	23d.
18.00 val.
	Atlikėjas Paulius Stalionis su nauja koncertine programa
	Kaišiadorių kultūros centras
	Arnoldas Škimelis
	Jau kelis dešimtmečius savo neišsenkančia kūryba puošiantis Lietuvos muzikinę padangę dainininkas Paulius Stalionis atvyks ir į mūsų miestą!
Tūkstančius klausytojų pavergęs turiningomis, jautriomis ir įsimintinomis dainomis, charizmatiškasis atlikėjas vėl sugrįžta su nauja programa ir maksimaliai pozityvia nuotaika.
Širdis ir sielas virpinančiame koncerte, klausytojai išgirs laikui nepavaldžius šlagerius „Vakarai ilgi“, „Jeigu tavęs nebūtų”, „Man nereik į Airiją”, „Saulės laikrodžiai”, „Jei nemylėsi”, „Lietus nenuplaus” bei daugelį populiarėjančių kūrinių, kurie, neabejotinai privers suklusti, nusijuokti arba tyliai nubraukti ašarą.
Ne kartą nominuotas prestižiniuose Lietuvos muzikiniuose apdovanojimuose kaip atlikėjas bei dainų tekstų autorius, kuriantis dainas ryškiausioms mūsų šalies estrados žvaigždėms, Paulius Stalionis įrodė, kad didžiojoje scenoje nėra atsitiktinai.
Pasiilgote nuoširdumo? Pavargote nuo kasdienės rutinos? O gal nežinote, kokią dovaną padovanoti savo brangiausiems artimiesiems? Atsakymas paprastas: durys į Pauliaus Stalionio koncertų sales yra atviros visiems, kurie vertina lietuvišką žodį, autorinę kūrybą, prasmę dainose bei nesumeluotą atlikėjo atsidavimą scenai ir klausytojams!


	25 d.
valanda tikslinama
	Vaikų ir jaunimo folkloro kolektyvo ,,Žilvita“ koncertas ,,Ant aukšto kalnelio“
	Kaišiadorių kultūros centras
	Laima Morkūnienė
	Vaikų ir jaunimo folkloro kolektyvo ,,Žilvita“ veiklos 10-mečiui skirtas renginys

	28 d.
18.00 val.
	VšĮ ,,Kitoks teatras“ spektaklis ,,Kaimynai be ryšio“
	Kaišiadorių kultūros centras
	Arnoldas Škimelis
	„Kitoks teatras“ pristato intriguojančią, komediją KAIMYNAI BE RYŠIO su visiems puikiai pažįstamomis teatro, kino, TV žvaigždėmis – Oneida Kunsunga / Edita Užaite , Šarūnu Gedvilu / Ainiumi Storpirščiu, Nerijumi Gadliausku - Robertėliu / Roku Petrausku.

Į juokingų intrigų kupiną siužetą įtraukiantis spektaklis yra apie suprantamus dalykus – keistą kaimynystę, netikėtą meilę, painius šeimyninius santykius bei iki ašarų pralinksminančias situacijas, galinčias nutikti kiekvienuose namuose, jei iš situacijos gelbėsitės paskambinę nepažįstamam asmeniui.
Ką reikia daryti, jei namuose dingo interneto ryšys, o jūsų laukia neatidėliotini darbai? Kodėl įspūdingos moterys susižavi niekuo neypatingais vyrais ir atvirkščiai? Ir kas turi nutikti, kad gyventumėte ilgai ir laimingai?
Intrigos, pavydas, tikros ašaros, dar nuoširdesnis juokas . Ar ši ypatinga diena nesugriaus kaimynų draugystės?

	Data laikas
	Paroda
	Vieta
	Atsakingas asmuo
	Aprašymas

	7-gruodžio 1 d. 
	Tarptautinio tapybos plenero ,,Kaišiadorių kraštas dailininkų akimis. Nemaitonys” dalyvių darbų paroda
	Ukmergės kultūros centras
	Lina Urbanavičienė
	Tarptautinis tapybos pleneras „Kaišiadorių kraštas dailininko akimis“ vyksta nuo 2016 metų. Projekto tikslas – skatinti tarptautinį bendradarbiavimą bei patirties dalijimąsi tarp Lietuvos ir užsienio šalių menininkų. Plenero tema – kultūros paveldo objektai. Kasmet plenero dalyviai gyvena ir kuria vis kitoje rajono seniūnijoje, tad tapybos darbuose jau įamžinti Paparčių, Palomenės, Kruonio, Kaišiadorių miesto ir apylinkės bei Žiežmarių miestelio ir apylinkės kultūros objektai. Šiame projekte yra dalyvavę dailininkai iš Ukrainos. Prancūzijos, Lenkijos, Vengrijos ir Lietuvos. 
Šiemet menininkai gyveno ir kūrė Nemaitonių seniūnijoje. Plenere dalyvavo dailininkai iš Lietuvos, Ukrainos ir Lenkijos. Šiųmetinio plenero tapybos darbų paroda jau vyko Žiežmarių kultūros centro Ringailių salėje. Iki 2024-ųjų šią ekspoziciją dar galės pamatyti Punsko, Ukmergės, Prienų, ir Kaišiadorių igyventojai. 
Projektą finansuoja LKT ir Kaišiadorių rajono savivaldybė.

	8-gruodžio 1 d.
	Siuvinėjimo būrelio narių darbų paroda
	Kaišiadorių kultūros centre
	Birutė Marmakevičienė
	Tradicinė būrelio narių sukurtų darbų paroda

	9-gruodžio 
5 d.
	Ričardo Grekavičiaus autorinė kalviškosios kryždirbystės paroda
	Kaišiadorių kultūros centre
	Lina Urbanavičienė
	Ričardas Grekavičius – Lietuvos Kalvių Kalvis-2019.  Kalvyste susidomėjo 1988 m. Nuo 2001 m. Lietuvos Tautodailininkų sąjungos, nuo 2004 Lietuvos kalvių sąjungos narys. Surengė per dešimtį autorinių parodų. Kūriniai eksponuoti Kauno krašto, respublikinėse parodose. Kasmet dalyvauja kūrybiniuose pleneruose ir seminaruose Lietuvoje, Latvijoje. Demonstruoja kalvystės amatą miestų ir amatų šventėse, mokyklose.
Tradiciniai lietuviški kryžiai – unikalus reiškinys. Tai savotiška amato, meno bei tikėjimo sintezė, kurioje jungiasi architektūros, skulptūros, kalvystės bei tapybos elementai. Lietuvos kryždirbiai sugebėjo suderinti krikščionybę bei archajišką gamtos ir žmogaus santykį. Kryžių statymo paprotys atkeliavo iš gilaus mūsų protėvių tikėjimo ir pagarbos dvasiniam pasauliui.



